CELEX: C2004/094/30
Language: el
Date: 2004-04-17 00:00:00
Title: Διάταξη του Δικαστηρίου (πέμπτο τμήμα) της 3ης Μαρτίου 2004 — Στην υπόθεση C-395/02 (αίτηση του Rechtbank van eerste aanleg te Antwerpen για την έκδοση προδικαστικής αποφάσεως): Transport Service NV κατά Belgische Staat και Bea Cars BVBA

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/15
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 3ης Μαρτίου 2004
   Στην υπόθεση C-395/02 (αίτηση του Rechtbank van eerste aanleg te Antwerpen για την έκδοση προδικαστικής αποφάσεως): Transport Service NV κατά Belgische Staat και Bea Cars BVBA (1)
   
   (Άρθρο 104, παράγραφος 3, του Κανονισμού Διαδικασίας - Πρώτη και έκτη οδηγία ΦΠΑ - Αρχή της φορολογικής ουδετερότητας - Επιβολή του ΦΠΑ σε κάθε εμπορική συναλλαγή στο στάδιο της παραγωγής ή της διανομής - Εκ των υστέρων επιβολή)
   (2004/C 94/30)
   Γλώσσα διαδικασίας: η ολλανδική
   Στην υπόθεση C-395/02, που έχει ως αντικείμενο αίτηση του Rechtbank van eerste aanleg te Antwerpen (Βέλγιο) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Transport Service NV και Belgische Staat, παρισταμένης της Bea Cars BVBA, η έκδοση προδικαστικής αποφάσεως ως προς την ερμηνεία της αρχής της ουδετερότητας του κοινού συστήματος φόρου προστιθεμένης αξίας, το Δικαστήριο (πέμπτο τμήμα), συγκείμενο από τους C. Gulmann, πρόεδρο τμήματος, S. von Bahr (εισηγητή), και R. Silva de Lapuerta, δικαστές, γενικός εισαγγελέας: L. A. Geelhoed, γραμματέας: R. Grass, εξέδωσε στις 3 Μαρτίου 2004, διάταξη με το ακόλουθο διατακτικό:
   Η αρχή της ουδετερότητας του κοινού συστήματος φόρου προστιθεμένης αξίας δεν εμποδίζει τα κράτη μέλη να προβαίνουν στην εκ των υστέρων επιβολή φόρου προστιθεμένης αξίας σε υποκείμενο στον φόρο ο οποίος κακώς προέβη σε έκδοση τιμολογίου παραδόσεως αγαθών προβλέποντος απαλλαγή από τον φόρο αυτό. Συναφώς, δεν έχει σημασία αν καταβλήθηκε ή όχι στο δημόσιο ταμείο ο φόρος προστιθεμένης αξίας επί της μεταγενέστερης πωλήσεως των οικείων αγαθών στον τελικό καταναλωτή.
   
      (1)  EE C 7 της 11.1.2003.